
A tantárgy célja: 

A környezetpedagógia tantárgy keretében a hallgatók megismerkednek a 
környezet alapvető ismereteivel, valamint a napjainkban súlyos gondokat 
okozó globális problémák objektív, tényszerű hátterével, előképzettségtől 
függetlenül. A tárgy célja megismertetni a hallgatókat a környezeti nevelés 
fejlődéstörténetével, a fontosabb mérföldkövekkel, a fogalom szakmai tartal- 
mának alakulásával, bővülésével a kezdetektől napjainkig, valamint a kör- 
nyezeti nevelés nemzetközi alapelveivel, jellemzőivel. Cél továbbá, hogy is- 
merkedjenek meg a környezetpedagógia életkori sajátosságaival és a környe- 
Zeti nevelési színterekkel. A tantárgy célja mindezeken túl bevezetni a hall- 
gatókat a környezetben való oktatás-nevelés rejtelmeibe, valamint a hozzá 


kapcsolódó lehetőségekbe és módszerekbe. 


Kompetenciák: 

Rendszerszemléletű gondolkodás 

Kritikai gondolkodás, kreatív gondolkodás 

A fenntarthatósággal kapcsolatos tudáselemek 

A nemzedékek közötti és nemzedéken belüli szolidaritás és felelősség 


A globális, regionális, nemzeti és helyi környezeti problémák ismerete 

A környezeti problémák gazdasági, ökológiai és társadalmi következménye- 


inek ismerete 


Tananyag, témakörök: 

A környezetvédelem alapjai 

Globális problémák 

A környezeti nevelés fejlődéstörténete 

A környezeti nevelés célja, alapelvei, sajátosságai 
Környezetpedagógia és a fenntarthatóság pedagógiája 
Az életkorok sajátosságai a környezetpedagógiában 

A környezeti nevelés színterei 

A terepi környezeti nevelés és módszertani sajátosságai 
Erdei iskola 


A tanösvények szerepe a környezeti szemléletformálásban 


Követelmény: 


A környezetpedagógia elvi-elméleti hátterének és az objektív környezeti is- 
meretek megismerése után legyenek képesek a hallgatók rendszerben gon- 
dolkodni, és a kompetenciák birtokában egy komplex tantárgyi integrációt 
megvalósítani középiskolás korosztály számára a megadott feltételekkel. Kö- 
vetelmény továbbá minden hallgató részéről egy komplex terepi környezeti 


nevelési program elkészítése. 

Tantárgyi segédlet 
1. A környezetvédelem alapjai 


A környezetvédelem alapjainak elsajátításához először a környezet fogalmát 
kell tisztáznunk. A környezetvédelmi lexikon megfogalmazása szerint a kör- 
nyezet az élő szervezeteket körülvevő fizikai, biológiai és kémiai körülmé- 
nyek összessége (Környezet- és Természetvédelmi Lexikon, 2002). Az 1995. 
évi LIII. törvény a környezet védelmének általános szabályairól így hatá- 
rozza meg a környezetet: , a környezeti elemek, azok rendszerei, folyamatai, 
szerkezete". Környezeti elemnek nevezzük a földet, a levegőt, a vizet, az élő- 
világot, valamint az ember által létrehozott épített (mesterséges) környezetet, 
továbbá ezek összetevőit. Nagyon fontos alapelv, hogy a környezeti elemek 
állandó kölcsönhatásban vannak. Más (ökologikus) megfogalmazás szerint a 
környezet az adott élőhelyen az élőlényeket ténylegesen körülvevő és ható 
abiotikus és biotikus tényezők összessége jelenti a környezetet. A környezet 
alapvetően kétféle lehet. A természetes környezet a világnak az a része, amely 
, öröktől fogva létezik", amelyre az embernek szüksége van, amellyel kap- 
csolatba került, amelyet igénybe vesz, vagyis a föld, a víz, a levegő, az élő- 
világ, és ezek összességét jelentő táj. Mesterséges környezetnek tekintjük a 
föld felületének azt a részét, amelyet az ember oly mértékben átalakított, be- 
épített, leburkolt, benépesített, hogy azon a természetes elemek nagyrészt 
megszűntek létezni, az ember által kialakított elemekkel szemben szerepük 
alárendelt, és ftennmaradásukhoz az ember folyamatos közreműködése szük- 
séges. Mindig az embernek vagy más élő vagy élettelen szervezetnek a kör- 


nyezetéről beszélünk, és a környezet kiterjedése is ezzel van összefüggésben. 

A környezetvédelem megfogalmazásánál a már említett környezetvédelmi 
törvényünk így fogalmaz: ,, olyan tevékenységek és intézkedések összessége, 
amelyeknek célja a környezet veszélyeztetésének, károsításának, szennyezésének 
megelőzése, a kialakult károk mérséklése vagy megszüntetése, a károsító tevé- 
kenységet megelőző állapot helyreállítása (1995. évi LIII. Törvény). " A környe- 
zetvédelem célja és feladata az embernek és környezetének az emberi tevékeny- 
ségek káros következményektől történő megőrzése, az ártalmak megelőzése, el- 


hárítása, és ha a károk bekövetkeztek, azok mind hatékonyabb elhárítása. 


A környezetvédelem területei (ágazatai) : 

e — Természetvédelem: 
o Az élővilág védelme (Az állat- és a növényvilág védelme) 
o  Élettelen természet védelme 
o Tájvédelem 

e — Talajvédelem 

e — Vízvédelem 

e — Levegőtisztaság-védelem 

e — Épített környezet védelme 

e — 7aj-, rezgés és sugárzásvédelem 


e — Hulladékgazdálkodás 


Intézményi megközelítésben a legkorábbi ágazatnak a természetvédelmet 
tartjuk (1872-ben alakult meg a világ első nemzeti parkja, a Yellowstone 
Nemzeti Park az Egyesült Államokban), amely olyan központilag szabályo- 
zott, irányított és szervezett tevékenység, amely a természeti értékek és rend- 


szerek megőrzésére, helyreállítására és fenntartására irányul. 

A környezetvédelem intézményes kereteinek kezdetei az 1950—60-as 
évekre tehetőek, amikor a második világháború utáni fejlődés maga után 
vonta a környezeti problémákat is, újszerű környezetszennyezések jelentek 
meg (pl. zaj,- sugár-, fényszennyezés, kemikáliák, szmog), amelyekkel az 
emberiség koncentráltan még nem találkozott. Rachel Carson: Néma tavasz 
című műve volt az első jelentős állomás, amely felhívta az emberek figyel- 
mét a valós fenyegető problémákra. 

A legjelentősebb mérföldkövek a környezetvédelem történetében (a teljesség 

igénye nélkül): 

e 1971: Ramsari Egyezmény a nemzetközi jelentőségű vizes területekről, 
különösen mint a vízimadarak élőhelyéről (Magyarország 1979-ben csat- 
lakozott) 

e 1972. Stockholm: ENSZ Konferencia az emberi környezetről - A nyilat- 
kozatban a kormányok ünnepélyesen kötelezettséget vállaltak, hogy meg- 
óvják és jobbá teszik az ember környezetét a mai és a jövő nemzedékek 
számára (első környezetvédelmi világkonferencia, ma ezen a napon a kör- 
nyezetvédelmi világnapot ünnepeljük) 

e 1973: Washingtoni Egyezmény a veszélyeztetett vadon élő állat és nö- 
vényfajok nemzetközi kereskedelméről (CITES) 

e 1975. Helsinki: Európai Biztonsági és Együttműködési Értekezlet 

e 1979. Genf: I. Összeurópai Környezetvédelmi Tanácskozás 

e 1979: A nagy távolságra jutó, országhatáron átterjedő légszennyezésről 
szóló Genfi Egyezmény 


e 1979. Bonn: Egyezmény a vándorló, vadon élő állatfajok védelméről 

1983: Környezet és Fejlődés Világbizottság megalakulása (, Brundtland- 
Bizottság") 

1985: Helsinki Jegyzőkönyv a kénkibocsátások vagy azok országhatáro- 
kon való átáramlásának legalább 3096-kal történő csökkentéséről 

1985. Bécs: Egyezmény az ózonréteg védelméről 

1987: Fenntartható fejlődés fogalmának megjelenése 

1987. Montreali egyezmény: ózont károsító anyagok felhasználását sza- 
bályozza (CFC-k) 

1988. Bécs-Montreál: Egyezmény az ózonréteg védelméről 

1988. Szófia: Jegyzőkönyv a nitrogén-oxidok kibocsátásának vagy azok 
országhatárokon való átáramlásának szabályozásáról 

1989. Basel: a veszélyes hulladékok nemzetközi szállításáról szóló egyez- 
mény 

1990. Bergen: , Cselekvés a közös jövőért" konferencia (a fenntartható 
fejlődés [sustainable development] megteremtéséhez szükséges feltétele- 
ket tárgyalta) 

1991. Espoo: országhatárokon átterjedő környezeti hatások vizsgálatáról 
szóló egyezmény 

1992. Rio de Janeiro: Környezet és Fejlődés Világkonferencia — A riói 
konferencián a fenntartható fejlődésre vonatkozó fontos dokumentumokat 
fogadtak el, mint a "Feladatok a XXI. századra" (Agenda 21) 

1992: Riói Egyezmény a biológiai sokféleségről 

1992. Helsinki: Egyezmény az országhatárokat átlépő vízfolyások és 
nemzetközi tavak védelméről és használatáról 


1992. New York — Rio: ENSZ éghajlat-változási keretegyezmény 


1997: Kiotoi Jegyzőkönyv az üvegházhatású gázok kibocsátásának csök- 
kentéséről 

1998: Aarhusi Egyezmény: környezeti ügyekben az információhoz való 
hozzáférésről, a nyilvánosságnak a döntéshozatalban történő részvételéről 
és az igazságszolgáltatáshoz való jog biztosításáról szóló megállapodás 
2000. Hága: Klímakonferencia 

2002. Johannesburg: Fenntartható Fejlődés Világkonferencia- áttekintet- 
ték a riói konferencia óta eltelt tíz évet, értékelték az elért eredményeket, 
a kitűzött célok megvalósulását, illetve feltárták a megvalósítást akadá- 
lyozó tényezőket, az elmaradások okait 

2004. Bonn: Renewables 2004 — Megújuló energiaforrásokról szóló kon- 
ferencia 

2005. Torino: Környezeti Nevelési Világkonferencia 


2006. Nairobi: Klímavédelmi világkonferencia 


2007. München: A környezetvédelmi adókról tartott világkonferencia 


Ellenőrző kérdések, feladatok: 


oO 


oO 


Mit gondol, hogyan viszonyul egymáshoz a természet és a környezet? 


Melyik időszak tekinthető a legaktívabbnak az intézményes környezetvé- 


delem kialakulása során? Miért? 


o Nézzen utána, hogy mely környezeti problémákat tárgyalja Rachel 


Carson: Néma tavasz című műve! 


2. Globális problémák 


, A civilizációnk egésze számára a hit, amely a Földdel való kapcsolatunkból 
ma hiányzó egyensúly visszaállításához szükséges, nem más, mint hinni jö- 
vönk létezésében. Hihetiünk ebben a jövőben, dolgozhatunk, hogy elérjük és 
megőrizzük, vagy vakon sodródhatunk tovább, mint akinek nincs gyermeke, 
aki egykor az örökébe lép. A döntés a miénk; a mérlegen a Föld áll." 


(Al Gore) 


A globális problémák olyan súlyos gondokat jelentenek, amelyek a Föld, és 
ezáltal az emberiség létét fenyegetik. A problémák érintik az ökológiai, a 
társadalmi és a gazdasági rendszert is, közvetlenül vagy közvetve minden 
ember érintett a Földön. A ,, gondolkozz globálisan, cselekedj lokálisan " jel- 
mondat jól kifejezi azt a felelősséget, amelyet minden állampolgárnak át kel- 
lene éreznie és cselekvésre bírnia saját magát, hogy egyéni, kisközösségi 
szinten hozzájáruljunk a káros folyamatok mérsékléséhez, majd visszafordí- 
tásához. 

A legsúlyosabb globális problémák jelenleg a Földön: 

e Túlnépesedés: különösen az ázsiai országokban probléma, de közvetve 
minden országot érint, hiszen a túlnépesedéssel járó következményeket és 
terheket globális szinten viseljük. Napjainkban több, mint 7 milliárd em- 
ber él a Földön, az emberiség létszáma az utóbbi évtizedekben megduplá- 
zódott. 

e Energiaválság, nyersanyagok kimerülése: a Földön mindenhol probléma, 
a kőolaj-, földgáz- és kőszénkészletek csakúgy, mint az ásványkincsek ki- 


merülőben vannak. 

Üvegházhatás fokozódása és ennek következtében globális felmelegedés: 
oka elsősorban a nagymértékű szén-dioxid-kibocsátás világszinten, amely 
beláthatatlan következményekkel jár a földi klímára nézve. Az időjárási 


szélsőségeket mindenki tapasztalja napjainkban. 


Savas esők: a Földön mindenhol probléma, következménye többek között 
az élővilág és a művi elemek károsodása, pusztulása. Elsődleges oka a 
kén-dioxid-kibocsátás, amely szorosan összefügg a nem megfelelően vég- 


Zett ipari tevékenységekkel és a szilárd tüzelőanyagokkal történő fűtéssel. 


Ózonréteg elvékonyodása: az ózonréteget leginkább a klórozott-fluoro- 
zott szénhidrogének bontják, amelyeket mára már globálisan betiltottak, 


így az ózonréteg problémája megoldódni látszik. 


Elsivatagosodás: a kiirtott erdők, valamint a túllegeltetett legelők helyén 
nagy probléma, elsősorban a száraz övezetekben. Következtében a termő- 


föld alkalmatlanná válik a művelésre. 


Vízszennyezés: a világon mindenhol probléma, elsődleges következménye 


a vízminőség romlása. 


Vízhiány: különösen a száraz övezetekben, és a klímaváltozással legin- 
kább érintett területeken, valamint azokban az országokban, ahol az ol- 


vadó gleccserekből nyerték az ivóvizet. 


Talajszennyezés, talajpusztulás: a nem megfelelő mezőgazdasági és ipari 
tevékenységek következményeként, valamint a túlhasználat és az erózió 


miatt egyre több terület veszélyeztetett. 


Hulladék-elhelyezés és kezelés problémái: a Föld minden részén súlyos 
gondokat okoz a hulladékok kérdésköre. Egészségügyi, gazdasági, eszté- 


tikai hatása egyaránt van, és hatalmas területeket foglal el. 

e Nukleáris veszélyek, atomenergia: beláthatatlan veszélyt jelent, a hosszú 


távú következmények csak becsülhetőek (pl. csernobili katasztrófa). 


e Biodiverzitás csökkenése: a fajok kihalása jelenleg ezerszerese a normál 
mértéknek. A trópusi területeken a legnagyobb a probléma, szorosan ösz- 


szefügg az esőerdők irtásával. 


e Háborús konfliktusok: egyéb globális problémák felerősítik a társadalmi 
feszültségeket, mint például a túlnépesedés és az erőforrások kimerülése, 


így a jövőben a konfliktusok száma várhatóan növekedni fog. 


Ellenőrző kérdések, feladatok: 


o Mit nevezünk globális problémának? Hogyan nevezné más szavakkal a 


fogalmat? 


o Mely globális problémák érinthetik a leginkább Magyarországot? 


3. A környezeti nevelés fejlődéstörténete 


A környezeti nevelés fogalma folyamatos változáson ment keresztül az első 
megjelenésétől a mai napig, tartalmának meghatározása azonban nem egy- 
szerű (Palmer — Neal, 2002). A legáltalánosabb megfogalmazás szerint a 
környezeti nevelés a környezettudatos magatartás, a környezetért felelős élet- 
vitel előkészítését jelenti. A környezeti nevelés a nevelési folyamatban szinte 
minden helyzetben és mindenkor jelen van (Palmer — Neal, 2002), ugyanúgy 
kiterjed a természet rendszerszemléletű, a fenntartható fejlődés szempontjait 
15 szem előtt tartó tanulmányozására, mint az emberi együttélés és az ember 


— természet kapcsolat bemutatására, értelmezésére (Havas — Gulyás, 1998). 

A környezeti nevelés széles ívű, össztársadalmi folyamat, amely nemcsak a 
környezeti ismeretek, környezeti problémák megoldásához szükséges kész- 
ségek, nemcsak a környezethez fűződő érzelmi viszonyulások és értékek pe- 
dagógiai eszközökkel történő formálása, hanem az egész személyiségre ható 
nevelési folyamat (Havas, 1999). A környezeti nevelés a tudatra ismeretek- 
kel, az érzelmekre élményekkel, az akaratra célratörő tevékenységekkel hat, 
ezáltal a személyek, illetve közösségek környezeti identitásának kialakulását 
és elmélyülését segíti (Lehoczky, 1999). 

A környezeti nevelés kialakulásának története egybefügg a fogalom jelen- 
téstartalmának változásával. Amióta nevelés létezik, gyakorlatilag azóta lé- 
tezik környezeti nevelés is (Lehoczky, 1999). Már az ókor nagy filozófusai 
az erkölcsi nevelés mellett központi fontosságúnak tartották a természetről 
és a természetben való tanulás kérdését. A XVI. században élt Montaigne 
nevelési elmélete szerint is az igazi tudás könyvekből nem szerezhető meg, 
ezért a közvetlen környezet megfigyelését, tapasztalatok gyűjtését hangsú- 
lyozta. A francia felvilágosodás korának kiemelkedő alakjai Rousseau és 
Diderot is fontos szerepet játszottak a környezeti nevelés megalapozásában, 
munkájuk során előtérbe helyezték a természettudományos nevelés jelentő- 
ségét. Az iskolai tantervekben a természetismeret és a szabadban történő ok- 
tatás az 1900-as években kezdett feltűnni. Ekkor a természetismeretre és ter- 
mészetvédelemre való nevelés volt a fő cél. Emellett a szabadban végzett 
tevékenységek pozitív hatásainak erősítésére szervezték az iskolaszanatóriu- 
mokat, valamint a zöld osztályokat és a szabadlevegő-iskolákat (Schróth, 
2004). Az 1930-as években az amerikai társadalomban fellendült a termé- 
szetvédelmi oktatás, aminek az volt a célja, hogy felhívja az amerikai embe- 
rek figyelmét a környezeti problémákra és a különböző természeti források 


megőrzésének fontosságára (Kiss — Zsiros, 2006). 

A mai értelemben vett környezeti nevelés gondolata néhány évtizeddel 
ezelőtt a fejlett nyugati társadalmakban született meg először (Kiss — Zsiros, 
2006). Hozzájárultak a fogalom megjelenéséhez azok az irodalmi, történelmi 
és környezeti események is, amelyek bizonyos lépések megtételére, a Föld 
értékeinek és erőforrásainak védelmére sarkallták az emberiséget. Ilyen pél- 
dául Rachel Carson: Néma tavasz vagy Konrad Lorenz: A civilizált emberi- 
ség nyolc halálos bűne c. műve, valamint ide sorolhatók a nukleáris kataszt- 
rófák (pl. Csernobil), az olajszállító hajók balesetei, és más globális problé- 
mává duzzadt környezeti kérdések is (Palmer — Neal, 2002; Lükő, 2003; Ko- 
váts-Németh, 2010). 

A 20. század állami, civil és nemzetközi szervezetei, környezeti mozgal- 
mai számos olyan eseményt indítottak el, amelyek nagymértékben hozzájá- 
rultak a környezeti nevelés koncepciójának pontos kidolgozásához. A Nem- 
zetközi Természetvédelmi Unió (IUCN) Nevelési Bizottsága 1950-ben hatá- 
rozatot hozott a természetvédelmi nevelés fontosságáról, amely szerint a ter- 
mészet értékeinek megőrzése mindenki számára erkölcsi kötelesség, az ok- 
tatás módszere ekkor még azonban csupán a szükséges ismeretek tényszerű 
elsajátíttatása volt. Jelentős állomás volt a környezeti nevelés terén a Római 
Klub megalakulása is 1968-ban, valamint U Thant ENSZ főtitkár felhívása a 
nemzetekhez az emberi környezet válságáról 1969-ben. 1968-ban Dr. William 
Stapp a Michigani Egyetem végzős hallgatóival kidolgozta a környezeti ne- 
állampolgárok nevelése, akik jól ismerik a biológiai és fizikai környezetet és 
annak problémáit, tudják, hogyan segíthetnek a problémák megoldásában, és 
ehhez rendelkeznek a megfelelő motivációval (Havas, 2001). Nagy-Britan- 


niában azonban már 1965-ben használták a környezeti nevelés kifejezést a 

Keele Egyetemen egy konferencián a tájvédelem és a nevelés összekapcso- 
lására (Palmer — Neal, 2002). Az IUCN 1970-ben megfogalmazott definíci- 
ója szerint ,, a környezeti nevelés olyan értékek felismerésének és olyan fo- 
galmak meghatározásának folyamata, amelyek segítenek az ember és kultú- 
rája, valamint az őt körülvevő biofizikai környezet sokrétű kapcsolatának 
megértéséhez és értékeléséhez szükséges készségek és hozzáállás kifejleszté- 
sében. A környezeti nevelés hatást gyakorol a környezet minőségét érintő 
döntéshozatalra, személyiségformálásra és egy széles értelemben vett visel- 
kedésmód kialakítására" (Palmer — Neal, 2002: 26). 1972-ben Stockholm- 
ban, az első környezetvédelmi világkonferencián ajánlást fogalmaztak meg 
a környezetvédelmi oktatás nemzetközi programjának létrehozására. Az 
ENSZ első hivatalos dokumentuma a környezeti nevelésről a Belgrádi Charta 
volt 1975-ben (Lükő, 2011la; Schróth, 2004; Kováts-Németh, 2010). 

Az iskolai környezeti nevelés célját, területeit és módszereit határozottan 
és irányt adóan a tbiliszi UNESCO Környezeti Nevelési Kormányközi Kon- 
ferencia fogalmazta meg 1978-ban, amely szerint ,, a környezeti nevelés egy 
folyamat, amelyben olyan világnemzedék nevelkedik, amely ismeri legtágabb 
környezetét is, törődik azzal, valamint annak problémáival. Tudással, kész- 
ségekkel, attitűdökkel, motivációval és elkötelezettséggel rendelkezik, hogy 
egyénileg és közösségben dolgozzon a jelenlegi problémák megoldásain és 
az újabbak megelőzésén" (Schróth, 2004). 

A környezeti nevelés elvi-elméleti háttere, filozófiai talaja, gyakorlati 
megvalósulásának módszertana az évek során folyamatosan változott. A kör- 
nyezeti nevelés koncepcióját az UNESCO-konferencia a , Müncheni ajánlás" 
keretében fogalmazta meg 1979-ben, amely szerint a környezeti nevelés ki- 
vezető utat mutat az ökológiai válságból a tudomány és a technika eszközei- 


vel a probléma-megoldási stratégiákban (Lükő, 2003; Kováts-Németb, 

2010). Az 1987-es Nemzetközi Környezetvédelmi Oktatási és Képzési 
Kongresszuson a 20. század utolsó évtizedét a , Világ Környezetvédelmi Ok- 
tatási Évtized"-ének nevezték el. 1992-ben a Rio de Janeiro-i Környezet és 
Fejlődés Konferencián új feladatként megjelent a fenntartható fejlődés fo- 
galma, amely olyan fejlődést jelent, amely kielégíti a jelen igényeket anélkül, 
hogy veszélyeztetné a jövő generációk lehetőségeit (Czippán-Havas- Victor, 
2010). Ekkortól számíthatjuk, hogy a természet védelme és a környezeti 
szennyezők megismertetése mellett a környezeti nevelés részévé váltak a 
környezeti kérdések gazdasági és társadalmi vonatkozásai is. 1994-ben az 
ENSZ Fenntartható Fejlődés Bizottság kritériumként adta meg a fenntartható 
fejlődéshez, hogy mindenki megszerezhesse azokat az ismereteket, informá- 
ciókat, tudást és készséget, amelyek birtokában a társadalom teljes értékű 
tagjává válhat. Az 1997-es Thessaloniki Konferencián az UNESCO tagálla- 
mok megfogalmazták, hogy ,, a jövő nemzedékek sorsa a ma döntésein és 
tettein múlik" (Schróth, 2004; Kováts-Németh, 2010: 80). 1999-ben, a brüsz- 
szeli , Környezeti nevelés és oktatás Európában" című konferencia résztve- 
vői megfogalmazták, hogy a korábbi természetközpontú környezeti nevelést 
ki kell egészíteni a fenntartható fejlődés és a társadalom kérdésköreivel is 
(Schróth, 2004; Kováts-Németh, 2010). 

A környezeti nevelés gyökerei Magyarországon a 20. század elejére nyúl- 
nak vissza, amikor hazánkban is a természetismeretre és szeretetre nevelés 
állt a középpontban. Kiemelkedő jelentősége volt ebben az időszakban a 
cserkészmozgalomnak. 1906-ban ünnepelték először a Madarak és Fák nap- 
ját, és ekkor jelentek meg az erdei iskolák előfutárai is (Kovátsné, 1998; 
Schróth, 2004; Kováts-Németh, 2010). A "60-as évektől kezdve a környezet- 
tudományban jártas szakemberek már felismerték a környezeti károkat, majd 


az emberek egyre több helyen és gyakrabban szembesültek a környezeti 

problémákkal (pl. balatoni halpusztulás, a dorogi szemétégető elleni tiltako- 
zás) (Lükő, 1999). Az 1970-es évek elején építették be először a biológia és 
egyes szakkörök tantervébe a környezetvédelem kérdéseit, az 1976. évi kör- 
nyezetvédelmi törvénybe szemléletformálást segítő utalások is kerültek (Ká- 
rász, 1999; Schróth, 2004). A nyolcvanas években felerősödtek a környezet- 
védő civil szervezetek, környezeti nevelési témájú szakkönyvek jelentek 
meg, 1984-ben megalakult az Ifjúsági Környezetvédelmi Tanács, majd több 
alkalommal pedagógusoknak szóló konferenciákat szerveztek (Orgoványi, 
1999; Havas, 2001; Lükő, 201 la; Schróth, 2004). A kilencvenes évek válto- 
zásai új lendületet adtak a hazai környezeti nevelésnek, megerősödtek a kör- 
nyezeti neveléssel foglalkozó társadalmi szervezetek (pl. Körlánc, Magyar 
Környezeti Nevelési Egyesület) (Schróth, 2004), megjelent az első Nemzeti 
Környezeti Nevelési Stratégia, elindult a környezettan szakos tanárképzés, a 
közoktatási törvénybe és a természetvédelmi törvénybe is bekerült a környe- 
zeti nevelés (Kárász, 1999). A környezeti nevelés átfogó magyarországi je- 
lenléte az 1992-es riói konferenciától számítható, a konferencia után elkez- 
dődtek a Nemzeti Alaptanterv kidolgozásának munkálatai (Kováts-Németh, 
2010). 2001-ben a Környezetvédelmi és az Oktatási Minisztérium együttmű- 
ködési megállapodást kötött, majd egyre nagyobb hangsúlyt kapott az erdei 
iskolai program, megtörtént a Nemzeti Alaptanterv megújítása. A magyaror- 
szági környezeti nevelés gyakorlata fokozatosan kiszélesedett és minőségi- 
leg új szakaszához érkezett a fenntarthatóság pedagógiája fokozatos megva- 
lósulásával, mindenekelőtt a hazai ökoiskolák 2001-ben történő megjelené- 


sével és hálózattá épülésével (Havas, 2001; Schróth, 2004). 

Ellenőrző kérdések, feladatok: 


o Abrázolja párhuzamos idődiagramon a környezeti nevelés nemzetközi és 


hazai kialakulásának fontosabb állomásait! 


o Milyen változásokon ment keresztül a környezeti nevelés fogalmának je- 


lentéstartalma az évtizedek alatt? 


4. A környezeti nevelés célja, alapelvei, sajátosságai 


A környezeti nevelés legfőbb célja a természetet, az épített és társadalmi 
környezetet, valamint az embert tisztelő szokásrendszer érzelmi, értelmi, esz- 
tétikai és erkölcsi megalapozása, a környezettudatos életvitel kialakítása 
(Havas — Gulyás, 1998; Gulyás, 1998). 

Feladatai rendkívül összetettek. Elvárás, hogy készítsen fel a környezeti 
problémák és konfliktusok kezelésére, adjon tényszerű ismereteket a termé- 
szeti és művi környezetre vonatkozó felelős döntésekhez, tegyen képessé és 
késztessen a környezetet jobbító cselekvésekre, mutassa meg az ember és 
természet harmonikus kapcsolatát, valamint segítse a környezeti identitás ki- 
alakulását (Lehoczky, 1999). A környezeti neveléshez kapcsolódó ajánlások, 
alapelvek a Tbilisziben megfogalmazott célok és elvek alapján a következők 


(Palmer — Neal, 2002; Havas, 1999; Kováts-Németh, 2010): 


e az iskolai oktatáson is túlmenő, egész életre szóló folyamat, amely a szü- 


letés előtt kilenc hónappal kezdődik; 


e természetéből és alkalmazásmódjából fakadóan tudományközi és holisz- 


tikus; 


az oktatási módszerében inkább az egészre, s nem annyira csak egy tan- 
tárgyra irányul; 

az ember és a természeti rendszerek kölcsönhatásait és összefüggéseit 
vizsgálja; 

a környezetet a maga teljességében szemléli, beleértve annak társadalmi, 
politikai, gazdasági, technikai, erkölcsi, esztétikai és szellemi vonatkozá- 
sait is; 

felismeri, hogy az energia- és más erőforrások felkínálnak, de egyben be 
is határolnak bizonyos lehetőségeket; 

bátorítja a tanulási folyamatban való részvételt; 


hangsúlyt helyez az aktív felelősségvállalásra, cselekvésre; 


a tanítási-tanulási technikák széles körét alkalmazza, és hangsúlyozza a 


gyakorlati tevékenységek és közvetlen tapasztalatok jelentőségét; 
egyaránt figyelmet szentel a helyi és globális vonásoknak, a múlt, jelen és 
jövő idevágó kérdéseinek; 

igényli a tanulási szituációk megszervezésének és felépítésének, valamint 
az oktatási intézmény egészének támogató segítségét; 

elősegíti az intellektuális érzékenység és tudatosság fejlődését, a megér- 
tést, a kritikai és problémamegoldó gondolkodás kibontakozását; 


bátorítja az értékek letisztulását és a környezeti értékek iránti megbecsülés 


kialakulását 
segíti a környezeti erkölcs kialakulását és erősödését; 


együttműködésre és egymás iránti segítőkészségre szoktat. 

A környezeti nevelés — annak ellenére, hogy szinte minden tudományte- 
rülettel kapcsolatban áll — a pedagógiai gyakorlat sajátos területe, önálló cél- 
jai, speciális módszerei, folyamatai és színterei vannak, így jellemző stílus- 
jegyekkel is rendelkezik (Lükő, 2011a). A környezeti nevelés stílusjegyei 
közé tartozik az analitikus és a holisztikus megközelítés, az értelem és az 
érzelem kettőssége, a tudományos és a művészi jelleg, a természet- és társa- 
dalom-központúság, a fejlesztő gondolkodás és az aktív cselekvés, a játékos- 
ság és a komolyság, valamint a technikabarát, de nem technikaközpontú vi- 
szonyulás (Havas, 1994; Lükő, 1996). 

A környezeti nevelés általános jellemzőihez tartozik a rendszerben való 
gondolkodás, a holisztikus szemléletmód, a lokalitás és a globalitás, a maiság 
és a jövőorientáltság, a tevékenységorientáltság, valamint az együttműkö- 


désre és a problémamegoldásra nevelés (Kováts-Németh, 2010). 


Ellenőrző feladat: 


o Foglalja össze kulcsszavakkal a környezeti nevelés sajátosságait! 


5. Környezetpedagógia és a fenntarthatóság pedagógiája 


A környezeti neveléshez kapcsolódó, ma már egyre fontosabb szerepet játszó 
fogalom az ,, environmental care", vagyis a környezettel való törődés, a kör- 
nyezet iránti felelősség. A környezettel való törődés szemlélete áthatja a min- 
dennapi tevékenységeket és a környezeti nevelés-oktatás területét is (Lükő, 


2011a). 

A környezeti nevelés fogalmának és kereteinek, szervezeti formáinak bő- 
vítésével jutunk el a környezetpedagógia fogalmáig. A környezetpedagógia 
magában foglalja a környezeti nevelés, a környezeti oktatás és a környezeti 
képzés elméletének és gyakorlatának hierarchikus rendszerét, koordinálja a 
szemléletformálás, a befolyásolás tevékenységeit, foglakozik a környezeti 
nevelés és oktatás célrendszerével, követelményeivel, eredményeivel, az el- 
lenőrzés és a minőségbiztosítás kérdéseivel. Mindezek mellett vizsgálja a 
környezeti nevelés és oktatás pedagógiai, pszichológiai, szociológiai és filo- 
zófiai hátterét, ezek elméleti összefüggéseit és viszonyait, valamint feltárja a 
környezeti nevelés és a fenntartható fejlődés kölcsönhatásait (Lükő, 2003). 
Kováts-Németh Mária megfogalmazása szerint ,,a környezetpedagógia 
olyan integrált tudomány, amely az adott természeti-társadalmi környezet- 
ben jelentkező globális kihívásokra keres és kínál megoldásokat az ökológiai 
egyensúly érdekében, hogy az egyén a természeti-társadalmi környezeti kihí- 
vásokra konstruktív válaszokat tudjon adni" (Kováts-Németh, 2010: 190). A 
környezetpedagógia célja a felelős, környezettudatos magatartás kialakítása 
és az emberi élet minőségének fenntartása. A környezetpedagógia, mint in- 
tegrált tudomány a pedagógia területeinél szükebb és tágabb diszciplína. A 
környezettudományoknál szűkebb, mert az ember és a természetes környezet 
kapcsolatának azon elemeit vizsgálja, amelyek a környezetért felelős maga- 
tartás kialakításához elengedhetetlen ismereteket nyújtanak. Tágabb, mert az 
emberre hat, és módszereiben gazdagabb a környezetért felelős szemlélet- 
mód, magatartás kialakítása érdekében. A pedagógiánál szűkebb, mert első- 
sorban az ember és a természet kölcsönhatásait vizsgálja, tágabb, mert feltárja 
az ökológiai, gazdasági és szociális összefüggéseket is (Kováts-Némethb, 


2010), tehát szoros kapcsolatban áll a fenntarthatósággal. 

A fenntarthatóságnak az élet minden területén meghatározó szerepet kell 
betöltenie, ezáltal az oktatás minden szintjén és formájában központi szere- 
pet kell vállalnia (Kiss — Zsiros, 2006). A fenntarthatóságra nevelés lénye- 
gében azt jelenti, hogy kapcsolatokat hozzunk létre a fenntarthatóság három 
alappillére, a környezet, a gazdaság és a társadalom bonyolult rendszere kö- 
zött, hogy megértsük e kapcsolatok működési szabályait. Ez egy integráltabb 
rendszer-közelítést, tantárgyközi és tudományközi megközelítést igényel 
(Havas, 2001). A társadalmi, gazdasági és környezeti problémák összehan- 
golt megoldása csak egy megváltozott szemléletű társadalomban képzelhető 
el (Havas, 2001; Lányi, 2007; Lükő, 2011b). Abból adódóan, hogy a fenn- 
tarthatóság egy rendszerszemléletű megközelítést követel (környezet, gazda- 
ság, társadalom egysége) (Lükő — Kollarics, 2010), egy új pedagógiai irány- 
zat jött létre (Kiss — Zsiros, 2006). A fenntarthatóság pedagógiája a nevelés 
átfogó eszmerendszere, etikai dimenziókat céloz meg, holisztikusan közelíti 
meg a fenntarthatóság kulcstémaköreit és eszközrendszerét a társadalom, a 
gazdaság és a környezetvédelem területén (Havas, 2001). A fenntarthatóság 
lés átalakulásával, a környezeti nevelés főbb irányelveit a fenntarthatóság pe- 
dagógiája számos tényezővel bővíti ki, illetve teszi hangsúlyosabbá (Havas — 
Varga, 2006; Kiss — Zsiros, 2006; Lükő — Kollarics, 2013). A Nemzeti Kör- 
nyezeti Nevelés Stratégia meghatározása szerint a fenntarthatóságra való fel- 
készítés egész életen át tartó tanulási és szocializációs folyamat, amely tájé- 
kozott és tevékeny állampolgárokat nevel, akik kreatív, problémamegoldó 
gondolkodásmóddal rendelkeznek, eligazodnak a természet-és környezet, a 


társadalom, a jog és a gazdaság terén, és etikusan felelős elkötelezettséget 

vállalnak egyéni vagy közös döntéseikért, tetteikért. Ezek az intézkedések 
biztosítják az egészséges környezetet és a hatékony gazdaságot a jövő szá- 


mára (Czippán — Havas — Victor, 2010). 


Ellenőrző kérdések, feladatok: 

o Ábrázolja halmazábra segítségével a környezetpedagógia és a fenntartha- 
tóság pedagógiája egymással, valamint a kapcsolódó tudományterületek- 
kel való kapcsolatát! 

o Gyűjtsön azonosságokat és különbségeket a környezetpedagógia és a 


fenntarthatóság pedagógiája között! 


6. Az életkorok sajátosságai a környezetpedagógiában 


A környezeti nevelés élethosszig tartó folyamat, a születéstől az élet végéig 
tart. Az egyes életkoroknak eltérőek a sajátosságaik, hiszen a környezettel 
kapcsolatos attitüdök már korai gyermekkorban kialakulnak, de az idősek 
szemlélete is alakulhat, változhat (Victor, 1998; Victor, 2010). Minden élet- 
kornak megvannak azok a lélektani jellemzői, amelyek a környezeti kapcso- 
latok iránti érzékenységet és magatartást meghatározzák, ezért más pedagó- 
giai módszereket, eszközöket igényelnek az egyes korosztályok. Kisgyer- 
mekkorban alapozódnak meg a környezetünkhöz fűződő alapbeállítódásaink, 
attitűdjeink (Lehoczky, 1999). A csecsemő- és kisgyermekkorban a környe- 
Zettel való kapcsolat meghatározó: ekkor különül el az egyén a környezettől 
(én — nem én). A kisgyerekek kíváncsisága nagyon jó alapot nyújt ahhoz, 


hogy a természettel és a környezettel pozitív kapcsolatot alakítsanak ki, 

amely egész életükben meghatározó marad. Óvodáskorban különösen fontos 
a személyes példamutatás: a kisgyermek azt a mintát követi, amelyet a kör- 
nyezetében élő felnőttektől lát. A kisiskolások (6—10 évesek) számára a leg- 
fontosabb még mindig a személyes példamutatás (azt a viselkedést utánozza, 
ahogyan mi viselkedünk az erdőben), amelyből aztán a gyerek kialakítja saját 
belső mintáit. A környezeti nevelésnek az óvodásokhoz hasonlóan mesélős- 
nek, játékosnak kell lennie. A pubertások (10-13 évesek) már nem követik 
törvényszerűen a felnőttek mintáit, hanem kezdik kialakítani saját, belső mo- 
delljeiket. Munkakedvük, versenyszellemük nagy, ha megfelelően motivál- 
juk őket. A kamaszok (12-16 évesek) szélsőségekben gondolkodnak, ezért a 
környezethez való viszonyuk is sajátos: , utálom vagy imádom". Az ifjak 
(16-22 évesek) szenvedélyes, harcos környezetvédők lehetnek, mert az elve- 
iket a végsőkig követik és követelik, ezért fontos környezeti nevelői felada- 
tokat láthatnak el. Az érett felnőttek felelős tagjai a társadalomnak, de sok 
felnőtt nem hisz abban, hogy egymaga is sokat tehet a környezetért. A nyug- 
díjas korosztály külön figyelmet érdemel, hiszen az idősek nagy tudásanyag- 
gal rendelkezhetnek, továbbá lelkesedésük sokszor példaértékű lehet a fiata- 
labb korosztály számára is (Victor, 1998; Victor, 2010). 

Fontos kiemelni, hogy minden életkorban kulcsfontosságú a megerősítés, 
hiszen a gyermekkorban látott jó minták elhalványulhatnak az évek folya- 


mán. 


Ellenőrző kérdések, feladatok: 

o Hány életkori szakaszt különítünk el a környezetpedagógiában? 

o Milyen módszereket alkalmazna a kamaszok környezeti szemléletformá- 
lásában? 


o Mondjon konkrét példát a nyugdíjas korosztály aktivizálására! 

7. A környezeti nevelés színterei 


Az ember élete során az egyes környezeti nevelési színterek eltérő fontosságú 
és súlyú szerepet játszanak. Az emberek környezeti szemléletét és értékrend- 
jét alapvetően befolyásolja a család, az óvodai, iskolai, lakóhelyi, munkahe- 
lyi környezet, a barátok, a társak gondolkodása (Lehoczky, 1999). A környe- 
zethez való viszonyt már nagyon korai életkorban meghatározza, hogy ho- 
gyan viszonyul a család a környezethez, milyen szerepet játszik a környezet 
a család értékrendjében. A családban szerzett benyomások, minták sokkal 
előbb hatnak, mint az intézményes nevelés ismeretei, éppen ezért a családi 
élet, az életmód a környezeti nevelés legelső, legmeghatározóbb területe. 
Alapvető jelentőségű a családi nevelés és az óvodai-iskolai nevelés kapcso- 
lata, összhangja is (Hamrák — Nagy — Szabó, 1998; Nagy, 2010). 

Az intézményes nevelés kezdete az óvoda. Az óvodai környezeti nevelés 
alapozó jellegű, így meghatározó szerepet játszik a személyiségfejlesztésben, 
a konstruktív életvitel megalapozásában és az egyén környezetkultúrájának 
alakításában (Havas, 2000; Labanc, 2010; Vízy, 1998). Az óvodában alakul- 
nak ki azok a szokások és magatartásformák, amelyek hosszú távon a kör- 
nyezettel való harmonikus együttélést biztosítják (Kováts-Németh, 2010). A 
család után az óvoda felelőssége a legnagyobb, ezért fontos az intézmény 
egészének atmoszférája, a pedagógus szakmai tudása, feladat utáni lelkese- 
dése, tudatossága, hivatásszeretete. Az 1996-ban megjelent Óvodai Nevelés 
Országos Alapprogramja a következőket írja: ,, Az óvoda a gyermek érdeklő- 
désére, kíváncsiságára, mint életkori sajátosságára építve biztosítson a gyer- 
meknek változatos tevékenységeket, melyeken keresztül tapasztalatokat sze- 


rezhet a természeti és társadalmi környezetről" (Labanc, 2010: 225.). 

Az iskolai környezeti nevelésben három vezérfonalról beszélhetünk, ame- 
lyek a következők: a , környezetről" szóló oktatás (alapvető ismeretek és tu- 
dás), oktatás a , környezetben" (vizsgálódás, felfedezés közege) és oktatás a 
, környezetért" (a környezet megóvása, viselkedést befolyásoló értékrend). 
Ezekhez a vezérfonalakhoz a tantervek tervezési rendszerében négy tantervi 
összetevőt, részelemet lehet kapcsolni, amelyek egymással összefüggnek: a 
gyakorlat részelemet, az összefüggések részelemét, az esztétikát, mint rész- 
elemet, valamint az etikát. A gyakorlat részelem az objektív mérésre, az 
elemzésre helyezi a hangsúlyt. Az összefüggések részelem a környezet bo- 
nyolultságának, összetettségének megismerésében segíti a tanulókat. Az esz- 
tétika részelem a környezet minőségi jellegű aspektusait helyezi előtérbe. Az 
etika terén a morális kérdések kerülnek előtérbe, vagyis a személyes felelős- 
ség, a gazdaszerep kérdései. A vezérfonalakkal összefonódva a tanulási fo- 
lyamatnak három dimenziója különíthető el: ismeret és megértés, készségek 
és hozzáállás (Palmer — Neal, 2002; Lükő, 2003). 

Az iskolai környezeti nevelés történhet tantárgyi keretek között, valamint 
beszélhetünk tanórán kívüli iskolai környezeti nevelésről. A Nemzeti alap- 
tanterv fejlesztési feladatai, a környezettudatos magatartásnak a kialakítása 
az iskolai pedagógiai programok része (Kováts-Németh, 2010). A feladatok 
zömét tantárgyi keretek között valósítják meg, a tantárgyak fejleszthetnek 
készségeket a környezet megismerésével, megóvásával kapcsolatban (Ha- 
vas, 2000). Tanórákon történik azon ismeretek megalapozása, szemlélet for- 
málása, amely során lehetőség van a helyes értékrend, természethez fűződő 
viszony kialakítására. Ez minden szaktanár feladata, a megvalósítást viszont 
nagymértékben befolyásolja, hogy milyen tantárgyról is van szó. A legna- 
gyobb a természettudományi tantárgyak , felelőssége", hiszen ezek állnak 


közvetlen kapcsolatban a természettel, környezettel (pl. környezetismeret, 

biológia, földrajz, kémia). Lényeges azonban hangsúlyozni, hogy a termé- 
szettudományos oktatás nem azonos a környezettudatos szemléletmód kiala- 
kításával, hiszen amíg a természettudomány évszázadokkal ezelőtt is szerves 
része volt az oktatásnak, a tudománynak, addig a környezeti nevelés kiala- 
kulása néhány évtizeddel ezelőttre tehető. Fontos szólni a természettudomá- 
nyos tárgyak mai helyzetéről, amely összefügg a környezeti nevelés kérdé- 
seivel is. Napjainkban a természettudományok szerepe az iskolai oktatásban 
gyengült, csökkentek az óraszámok, egyre nagyobb kihívást jelent a motivá- 
ció felkeltése, és egyre korlátozottabbak a lehetőségek is. Válságban van a 
természettudományos oktatás Magyarországon, erről több hazai szaktekin- 
tély is így vélekedik, amely a néhány évtizeddel ezelőtti eredményekhez ké- 
pest jelentős visszaesés (Báthory, 1974). Csapó Benő a megújulás lehetősé- 
gét a természettudományok integrált tanításában látja, B. Németh Mária sze- 
rint nélkülözhetetlen a természettudományos oktatás szemlélet- és módszer- 
váltása (B. Németh, 2002; Csapó szerk., 2002). A társadalomtudományi tár- 
gyak feladata a környezeti nevelés folyamatában, hogy az emberi viselkedés, 
a kultúra irányából közelítsék meg a környezeti kérdéseket, útmutatást adja- 
nak a gondok felismeréséhez és megoldásához. A technikai-életviteli tárgyak 
gyakorlati szempontból elemzik a környezetbarát életformát. A művészeti 
tárgyak a kérdéskör érzelmi megközelítését teszik lehetővé, így fel tudják 
hívni a figyelmet az értékvesztésre, a természeti értékek, a környezet megőr- 
zésének fontosságára. A test-és egészségnevelési tárgyak a környezet és 
egészség szoros kapcsolatának kialakításában segítenek (Horváth — Victor, 


1998; Victor, 2010). 

A környezeti nevelés szempontjából kiemelt jelentősége van az iskolai 
szabadidős tevékenységeknek, amelyek gyakran hatékonyabbak is a tanórai 
ismeretszerzésnél. A tanórán kívüli környezeti nevelés lehetőségei a követ- 
kezők: szakkör, terepgyakorlat (természeti, városi), intézménylátogatás (mú- 
zeum, kiállítás), kirándulás (osztálykirándulás), tábor, erdei iskola, akció- 
programok (hulladékgyűjtés, pályázatok), vetélkedők, hagyományőrzés 
(népi hagyományok), jeles napok megünneplése (pl. Madarak és Fák Napja), 
rendezvények szervezése, témanapok, témahetek és iskolakert (Lehoczky, 
1999; Fernengel, 2010; Kováts-Németh, 2010). A terepi környezeti nevelés 
lehetőségei a későbbiekben részletesen ismertetésre kerülnek. 

A tanórán kívüli környezeti nevelés területén rengeteg jó ötlet, kidolgozott 
program bukkant fel az elmúlt 20 évben, de általában nem illeszkedtek be 
széles körben a közoktatás mindennapjaiba, hiszen az oktatási rendszer ha- 
gyományai és a szülők elvárásai még mindig az ismeretközpontú oktatást 
konzerválják. Az ökoiskola hálózat az első olyan széles körű kezdeménye- 
zés, amely arra készteti az iskolákat, hogy rendszerbe építve adjanak helyet 
a környezeti nevelésnek (Fernengel, 2010). A Magyarországi Ökoiskola Há- 
lózat 2000-ben jött létre az ENSI (Environment and School Initiatives) nem- 
zetközi ökoiskolai programja alapján az Országos Közoktatási Intézet kez- 
deményezésére (Havas- Varga, 2006; Kováts-Németh, 2010). 

Az iskolán kívüli helyszínek szintén fontos színterei a környezeti nevelés- 
nek, amelynek lehetőségei az elmúlt években fejlődtek. A környezet- és ter- 
mészetvédelemmel foglalkozó ifjúsági szervezetek (pl. Zöld Szív), társa- 
dalmi szervezetek (pl. Magyar Madártani és Természetvédelmi Egyesület), 
turista- és sportegyesületek (pl. Magyar Természetjáró Szövetség) program- 


jaikkal fontos szerepet töltenek be a környezeti nevelésben. A társadalmi 

szervezetek mellett a nemzeti park igazgatóságok, az állatkertek, a múzeu- 
mok, a közigazgatási szervek (pl. önkormányzatok), a vállalatok szintén sok- 
színű tevékenységekkel segíthetik a környezeti nevelést. Ezen szervezetek 
által kínált lehetőségek közül kiemelkedő a bemutatóhelyek, oktatóközpon- 
tok, tanösvények használata, erdei iskolai programokon való részvétel, kiál- 
lítások, szakkörök, versenyek, akcióprogramok meghirdetése. A különböző 
szervezeteken túl a civil lakosság szerepe sem elhanyagolható, példaértékű 
egy-egy közösség megmozdulása, programszervezése (pl. köztisztasági nap, 
szemétgyűjtés). Az iskolán kívüli környezeti nevelés, mint oktatási turizmus, 
egyre inkább beépül a vidékfejlesztésbe, ezáltal kapcsolódik az ökoturizmus 
szellemiségéhez is. Egyre több önkormányzat, állami erdészet, nemzetipark- 
igazgatóság, civil szervezet hoz létre minősített erdei iskolát, valamint ha- 
sonló vonatkozásai vannak a nemzetipark-igazgatósági, a civil (KOKOSZ, 
MME), a múzeumi és az állatkerti oktatóközpontok egyéb környezeti neve- 
lési fejlesztéseinek és beruházásainak (Orbán, 2010; Erdészeti Erdei Iskola 
Hálózat Fejlesztési Koncepció, 2007). A fenti színtereken kívül meg kell em- 
líteni, hogy jelentős szemléletformáló hatással bírnak a környezeti katasztró- 
Ják, a média, a zene, a művészetek és a hobbi is a környezeti nevelés folya- 


matában. 


Ellenőrző kérdések, feladatok: 

o Készítsen vázlatot a környezeti nevelés legfontosabb színtereiről! 

o Válasszon ki egy konkrét környezetvédelmi témát! Hogyan dolgozná fel 
integráltan az iskolai környezeti nevelésben a különböző tantárgyak okta- 
tása során? 

o Nézzen utána a magyarországi legismertebb civil környezetvédelmi/ter- 


mészetvédelmi szervezeteknek! 

8. A terepi környezeti nevelés és módszertani sajátosságai 


, A legjobb iskola, amelyben egy ifjú ember megtanulhatja, 
hogy a világnak van értelme, 
a természettel való közvetlen kapcsolat" 


(Konrad Lorenz) 


A teljes értékű környezeti nevelés csak az iskolai és az iskolán kívüli nevelés 
együttes megvalósításával érhető el. Ahhoz, hogy a tanulókat a természet és 
a környezet integrált szemléletére neveljük, ki kell lépni az iskola falai közül, 
és meg kell találni a megfelelő módszereket. Olyan ismereteket kell közvetí- 
teni a környezetről, amelyek megszerzésében gyakorlati tudnivalókkal 
együtt a tanulók saját megfigyelésekkel, kísérletekkel maguk is részt vesznek 
(Kerényi, 1996), így juthatunk el a készségszintű alkalmazásig, a tudás bel- 
sővé válásáig, az egyéni motiváció és ezáltal a környezettudatos életmód ki- 
alakulásáig. A terepmunka lehetőséget biztosít a természet és a környezet 
közvetlen megismerésére, segít tudatosítani a tanulókban az ember helyét és 
szerepét a bioszférában. A terepmunka legnagyobb előnye a tartós természet- 
közelség, amely által a természettel való közvetlen kapcsolat jelentős moti- 
váló hatással bír (Kerényi, 1996). A terepi foglalkozás az élőhelyek, életkö- 
zösségek és a köztük érvényesülő kapcsolatok, az élettelen környezeti ténye- 
zők megismerésének és vizsgálatának leghatékonyabb módszere. A környe- 
zet rendszerszemléletű megközelítését, a komplex, tevékenységen alapuló is- 
meretszerzést teszi lehetővé úgy, hogy közben a résztvevők értékrendjét, vi- 
selkedési kultúráját, együttműködési készségét is fejleszti (Kárász szetk., 


2003). A diákok a terepi munka során megteremtik az elmélet és a gyakorlat 

egységét, megtanulják alkalmazni a különböző tudományterületeken elsajá- 
tított ismereteket, kialakítják magukban és alkalmazzák a természettel való 
együttélés szabályait (Szászné Heszlényi, 2004). Ahhoz, hogy a terepi tanu- 
lásszervezési formák hatékonyak legyenek, szükséges, hogy legyenek kép- 
Zett, a terepi programok szervezésére és lebonyolítására felkészült pedagó- 
gusok, szakmailag megfelelő minőségű és felszereltségű terepi létesítmé- 
nyek, jól kidolgozott erdei iskolai programok és terepi foglalkozások, vala- 
mint a programok összeállítását segítő kiadványok (Kárász szerk., 2003). 

A terepi foglalkozásoknak számos formája lehet: terepgyakorlat, tábor, ta- 
nulmámyi kirándulás, iskolakerti program, erdei iskola, tanösvény-látogatás. 

A terepgyakorlat az iskolai munka szerves része, megvalósítása általában 
a szorgalmi időben történik. A terepgyakorlat minden esetben új tanulási kör- 
nyezet, a gyakorlat jellegének megfelelő színtéren, elsősorban a természet- 
ben. A terepgyakorlaton alkalmazott módszerek szinte kizárólag nyílt, mun- 
káltató, tevékenység-orientált módszerek (Kováts-Németh, 2010). A terep- 
gyakorlatokhoz szükséges tudást, elméleti ismereteket az iskolai tanórákon 
fokozatosan szerzik meg a diákok. A tanultak elmélyítésében segíthet az is- 
mereterjesztő filmek vetítése, feldolgozása. A szükséges gyakorlati készsé- 
gek laboratóriumi és szakköri foglalkozásokon szerezhetők meg. A gyűjtő- 
munka, vetélkedők szervezése és a szorgalmi feladatok a tudás megszerzé- 
sének további eszközei. A kinti gyakorlatokon a tanulóknak az egyes tantár- 
gyakban elszigetelten tanultakat már összefüggéseiben, komplex módon kell 
alkalmazniuk (Szászné Heszlényi, 2004). Az integrált szemlélet jegyében a 
környezetről gyűjtött ismeretek feldolgozásakor a biológia, a kémia, a fizika, 
a földrajz, a matematika, a technika ismereteire, illetve a vizuális nevelésre 


és az irodalmi, történelmi tanulmányokra is célszerű támaszkodni (Kropog, 

2000). A terepgyakorlatok pedagógiai céljai közé tartozik az objektív meg- 
figyelések végzése illetve azok rögzítése, a vizsgálati anyagok rendezése, a 
megtapasztalt jelenségek okainak felderítése, magyarázat, következtetés, a 
törvényszerűségek felismerése és az általánosítások megfogalmazása. A pe- 
dagógiai célokhoz sorolhatjuk a tanulók kompetenciáinak fejlődését is, az 
önkéntesség, az együttműködés, az önállóság, a kreativitás, a kezdeménye- 
zőkészség, a tolerancia, a nyitottság és a csapatmunkára való képesség terén 
(Gyöngyössy, 2001). A nevelési célok elérése, a megfelelő gondolkodás és 
viselkedés kialakítása csak akkor lehet sikeres, ha a diák jókedvvel, kreatívan 
és tudatosan vesz részt a terepi munkában (Kropog, 2000). A terepgyakorla- 
tok szakmai célja többféle lehet, többek között a laboratóriumi és terepi esz- 
közök használatának megismerése, ökológiai alapismeretek elsajátítása, a te- 
rület növény- és állatvilágának megismerése, ritka fajok felkutatása, ökoló- 
giai rendszerek felismerése, erdőművelési módok tanulmányozása. A peda- 
gógus részéről a terepgyakorlatra való felkészülés komoly önképzést igényel, 
de gyakorlati és szakmai haszna vitathatatlan, a nevelési tevékenységek szé- 
les tárházát kínálja. Szervezési szempontból különbséget kell tenni az egy 
tanóra időtartamú, a 2—3 óra időtartamú, az egy napos és a több napos terep- 
gyakorlat között (Szászné Heszlényi, 2004; Kerényi, 1996). A több napos 
terepgyakorlatok ideje általában a nyári szünetre esik, ezek a foglalkozások 
már tábor-jellegűek. 

A táborok sokban hasonlítanak a terepgyakorlatokra. A természetre vo- 
natkozó ismereteket méréseken, megfigyeléseken keresztül szerzik meg a 
gyerekek. A táborok tematikája természetesen nagyon sokféle lehet, de kör- 
nyezeti nevelési szempontból a keretek a meghatározóak, vagyis ha a tábor 


alapvetően természeti környezetben valósul meg, akkor a megtöltött tarta- 

lomtól függetlenül a diákok környezettudatossága, viselkedéskultúrája is fej- 
lődik (amennyiben az alapvető viselkedési szabályokkal megismertetik a 
szervezők a tanulókat, és azokat következetesen be is tartatják). A táborok 
esetében a személyiségfejlesztés különösen hangsúlyos, hiszen a gyerekek 
kiszakadnak a mindennapi környezetükből, a társakkal való kapcsolat és az 
önállóságra késztetés az önismeret jelentős fejlődését eredményezheti 
(Fernengel, 1995). A módszerek közül a táborokban is az élményközpontú, 
aktív megismerésen alapuló, konstruktív, munkáltató pedagógiai módszerek 
alkalmazhatóak eredményesen, és jelentős szerep jut a napirendnek és a sze- 
mélyre szabott feladatoknak, felelősségvállalásnak is. 

A tanulmányi kirándulások 15 szervezhetőek terepi környezetben, az isko- 
lától, lakóhelytől távol, illetve akár a közelében is. A hangsúly a terepi jellegű 
kirándulások alkalmával elsősorban az ismeretek elmélyítésén és a közös- 
ségépítésen van. Ha a tanulmányi kirándulás túra jellegű, akkor a természet 
megismerésén túl a tájékozódási képesség és az állóképesség fejlesztése is 
cél lehet. A környezeti nevelés szempontjából a túrázás és a kirándulások 
legfontosabb hatása az élmények segítségével kialakuló érzelmi kötődés a 
természethez. A kirándulások azért is nagyon fontosak, mert a médiából a 
rájuk ömlő értékrendtől alaposan eltérő viszonyokat tapasztalnak meg a gye- 
rekek. A túrázásnak, természetjárásnak nagy hagyományai vannak Magyar- 
országon, a környezeti nevelés hatékonyságát és a természethez való kötő- 
dést ez a hagyomány segítheti (Fernengel, 2004). 

Az iskolakertek a múltban fontos jelképei voltak a nevelésnek. Az 1868- 
as népoktatási törvény kötelezővé tette a gyakorlókertek létesítését, az 
óvoda- és iskolakert több mint száz éven keresztül része volt az oktatás-ne- 
velésnek, a mindennapi életre való felkészítést, a gyakorlati tapasztalati úton 


történő ismeret-elsajátítást valósították meg (Kováts-Németh, 2010). Az 


utóbbi években, évtizedekben az iskolakertek megszűntek, de számos helyen 
újjáélesztették ezt a hagyományt. 


Az erdei iskoláról és a tanösvényekről külön alfejezetekben esik szó. 


8. 1. Erdei iskola 


Az erdei iskola sajátos, a környezet adottságaira építő nevelés- és tanulás- 
szervezési egység, amely a szorgalmi időben valósul meg. Egybefüggően 
többnapos, a szervező oktatási intézmény székhelyétől különböző helyszínű 
tanulásszervezési mód, amelynek során a tanulás a tanulók aktív, cselekvő, 
kölcsönösségen alapuló együttműködésére és kommunikációjára épül (Kör- 
nyezet- és Természetvédelmi Lexikon, 2002), és az iskola tantervének integ- 
ráns részét képezi (Lehoczky, 1999; Schróth, 2004). Hortobágyi Katalin sze- 
rint az erdei iskola fogalma gyűjtőfogalom és fantázianév is egyszerre: gyűj- 
töfogalma mindazoknak az iskoláknak, amelyek tevékenységüket a szor- 
galmi időben természeti környezetbe helyezik ki, valamint fantázianév, mert 
a tevékenységek helyszínei változatosak, mint a természet maga (Hortobá- 
gyi, 1996a). Az erdei iskola célja az iskolás korosztály környezeti nevelése, 
gyakorlati tapasztalatok megszerzésének elősegítése, élmények biztosítása. 
A tanítás tartalmilag és tantervileg szorosan és szervesen kapcsolódik a vá- 
lasztott helyszín természeti, épített és szociokulturális környezetéhez (Le- 
hoczky, 1999; Kováts-Németh, 2010). Kiemelkedő nevelési feladata a kör- 
nyezettel harmonikus életvezetés fejlesztése és a közösségi tevékenységek- 
hez kapcsolódó szocializáció. Az erdei iskola jellemzője, hogy a tanulók 
többnapos programban vesznek részt, amely lehetővé teszi egy komplex kör- 
nyezetvédelmi probléma több szempontú körüljárását (Kováts-Némethb, 


2010). 


40 


Magyarországon 2000-ben indult útjára az Országos Erdei Iskolai Prog- 
ram (Ormos, 2002). A program célja olyan feltételrendszer kialakítása volt, 
amely biztosítja az általános iskolás gyerekeknek, hogy az iskolai évek alatt 
legalább egyszer eljussanak erdei iskolába, és minél több pedagógus rendel- 
kezzen környezeti nevelési ismeretekkel. Az Erdészeti Erdei Iskolai Szak- 
osztály megalakulása az Országos Erdészeti Egyesület tevékenységéhez kö- 
tődik. Az erdészeti erdei iskolák fontos ismérve, hogy az erdei iskolai tevé- 
kenység helyszíne mindig az erdő, valamint az oktatási-nevelési programok 
erdészeti ismeretek feldolgozását is tartalmazzák. Az Erdészeti Erdei Iskolák 
és Erdészeti Erdei Oktatóhelyek fenntartásában és működtetésében az erdő- 
gazdaságok szerepvállalása példaértékű (Kováts-Németh, 2010; Ormos, 
2002; Erdészeti Erdei Iskola Hálózat Fejlesztési Koncepció, 2007). Színvo- 
nalas erdei iskolai hálózatot működtetnek a nemzetipark-igazgatóságok is, 
amely erdei iskolai bázishelyeken évente sok ezer gyermek ismerkedik meg 
természeti örökségünkkel és a természetben való viselkedés szabályaival. 

Az erdei iskolában alkalmazott pedagógiai módszerek közül a projekt- 
módszer emelhető ki leginkább. A projektpedagógia a hagyományos peda- 
gógia tantárgyközpontúsága helyett a gyermeket helyezi a középpontba, az 
oktatásszervezésben nagyobb teret kapnak a gyermek érdeklődése alapján 
történő tanulásszervezési módok. A projektpedagógia egyik tanulásszerve- 
zési formája a projektoktatás, azonban a gyakorlatban inkább projektorientált 
tevékenységről beszélhetünk (Kováts-Németh, 2010). A projektoktatás 
olyan stratégia, amely kiválóan alkalmas a tanulás tanulására. A fenntartha- 
tósági célok elérését a valós életet integráló tanulási tartalommal, a komplex 
szemléletmódot segítő, tevékenység-központú, feladatorientált tanulói tevé- 


kenységet biztosító szervezési formákkal, módszerekkel, technikákkal, esz- 

közökkel, az iskolai keretet kitágítva természetes tanulási környezetben va- 
lósítja meg (Kovátsné Németh, 2006; Szászné Heszlényi, 2004, Hortobágyi, 
19965). A projektoktatás meghatározó módszere a projektmódszer, amely 
mindig célirányos, projektorientált, a tanulók aktív tevékenységére épít. A 
projektoktatás eredménye mindig egy produktum, amelynek bemutatása, kö- 
zös értékelése fontos momentuma a tanulási folyamatnak (Kováts-Németbh, 


2010). 


8. 2. A tanösvények szerepe a környezeti szemléletformálásban 


A terepi környezeti nevelés egyik legfontosabb, legszemléletesebb eszköze 
a tanösvény. Hazánkban az első tanösvénynek tekinthető létesítményt 1972- 
ben a Szalajka-völgyi Erdei Múzeumhoz kapcsolódó Horotna-völgyben hoz- 
ták létre. Kezdetben erdei tanulóútnak vagy sétaútnak nevezték, de Kovács 
Jenő az Erdei Múzeumról írt könyvében már tanösvény néven említi 1982- 
ben (Kárász szerk., 2003). 1999-ben Kiss Gábor tanösvények létesítéséről 
szóló könyvében így fogalmazta meg a jelentését: , A tanösvények olyan 
— elsődlegesen a látogatók környezeti tudatának fejlesztése céljából létreho- 
zott — terepi bemutatóhelyek, amelyek turistaútvonalra felfűzött állomásokon, 
táblák, vagy kirándulásvezető segítségével mutatják be egy adott terület ter- 
mészeti-kultúrtörténeti adottságait és értékeit, valamint azok megőrzésének 
fontosságát és módját " (Kiss, 1999). 2007-ben Kiss Gábor és szerzőtársai az 
információkat 15 tartalmaz: , A tanösvény a környezetismereti bemutatóhelyek 
egyik típusa. Olyan tematikus útvonal, amelyen az érintett terület természeti 


és kulturális (kultúrtörténeti) öröksége állomáshelyekhez kötődően, általá- 

ban táblák és/vagy kiadványok segítségével kerül bemutatásra, így a látoga- 
tók részéről önálló, aktív ismeretszerzést tesz lehetővé." (Kiss szetk., 
2007:12). A természetvédelmi tanösvények kialakításának szempontjairól 
szóló Magyar Szabvány a természetvédelmi tanösvény szókapcsolatot hasz- 
nálja, amely szerint a természetvédelmi tanösvény az országos vagy helyi 
jelentőségű védett természeti területen kialakított ,, sajátos, általában gyalo- 
gosan bejárható ösvény vagy útvonal, amely egy adott terület természeti 
és/vagy kultúrtörténeti értékeinek feltárása és minél szélesebb körben való 
megismertetése, valamint a társadalmi igények és megjelenő szükségletek ki- 
elégítése (szabadidő hasznos eltöltésének alternatívája az ökoturizmus kere- 
tein belül) céljából kerül kialakításra" (MSZ 20392, 2007). A szabvány 
meghatározása egyértelműen csak a védett területeken kialakított, természet- 
védelmi témájú tanösvényekre terjed ki, azonban célszerű az általánosabban 
alkalmazható környezetismereti tanösvény kifejezés használata. A turisztikai 
szakemberek véleménye szerint a , tanösvény" elnevezés valamelyest köte- 
lezettséget sugall, túldimenzionálja a tanösvények oktatási funkcióját, és ke- 
vésbé utal a szórakozásra, élményszerzésre. Mindezen okok miatt jelentek 
meg az utóbbi években hazánkban is a tanösvények specifikusabb, , jóléti" 
funkciókat is kiemelő megnevezései, mint például az élményösvény és a sé- 
taút, azonban ezek a megnevezések elhalványítják az ismeretterjesztő tartal- 
mat, ezért fontos lenne a tanösvény kifejezés pozitív tartalommal, élménnyel 
való megtöltése (Kiss szerk., 2007). 

A tanösvények gyakorlati szempontból az egyik leginkább megvalósít- 
ható lehetőséget biztosítják a környezeti szemléletformálásra. A környezeti 
szemlélet fejlesztéséhez a tanösvények különösen alkalmasak, hiszen az ér- 


tékeket közvetlen környezetükben, komplex módon, saját megfigyeléseink- 


kel, érzékszerveink segítségével (a látás, hallás, tapintás, szaglás által), gya- 


korlati tapasztalatokat gyűjtve szemlélhetjük. A környezettudatosság kiala- 


kításának szempontjából összefoglalva az alábbi sajátságokkal rendelkez- 


nek: 


lehetőséget teremtenek az élőlények valós élőhelyükön történő tanulmá- 
nyozására, még akkor is, ha az élővilág egy része csak az információs táb- 
lák segítségével tárul elénk; 


a tanösvény-látogatás az életközösségek és a köztük érvényesülő kapcso- 
latok, valamint az élettelen környezeti tényezők megismerésének és vizs- 
gálatának egyik leghatékonyabb módszere; 


lehetővé teszik a környezet rendszerszemléletű megközelítését, akomplex 
ismeretszerzést; 


a természet élményszerű felfedezését biztosítják; 


irányított megfigyelésre késztetnek (Kárász szerk., 2003) (az adott hely- 
színen legfontosabbnak tartott adottságok hangsúlyozásával); 


a természet megismerésével és megszeretésével érzelmi kötődést eredmé- 
nyezhetnek, amely a környezet védelméhez nélkülözhetetlen: ,, csak az 
védhető meg, amit szeretünk, és csak azt szerethetjük, amit ismerünk" 
(Kárász szerk., 2003:1 1); 


végigjárásukhoz általában nem szükséges sem felkészülés, sem speciális 
felszerelés (Kárász szerk., 2003); 


a látogató maga választja meg a végigjárás időpontját, időtartamát és mód- 
ját (Kárász szerk. , 2003); 


egyénileg, családdal, valamint szervezett keretek között, csoportosan egy- 
aránt látogathatóak; 


a résztvevők értékrendjét, viselkedési kultúráját, együttműködési készsé- 
gét is fejlesztik; 


többször végigjárhatóak, és mindig újabb felfedeznivalókat és élményeket 
nyújtanak; 

— működtetésükhöz nincs szükség állandó személyzetre (Kiss, 1999), bárki 
számára hozzáférhetőek; 


— egyesítik az ismeretszerzés, a szabadidő kellemes eltöltése és a szabadban 
való tartózkodás pozitív tulajdonságait; 


— a többi ismeretközlési formához képest viszonylag olcsó a létrehozásuk 
és a fenntartásuk sem igényel túl nagy anyagi ráfordítást (Kiss, 1999); 


— a szakmai oktatásban a szakmai ismeretek elmélyítését segítik az infor- 
mációs anyagok feldolgozásával és a helyszíni megfigyelésekkel. 


A tanösvényeket kialakításuktól függően több szinten és többféleképpen 
is lehet hasznosítani. Az elsődleges cél általában a környezeti nevelésben 
való alkalmazásuk, az oktatás, az ismeretterjesztés, a magyarázat, de ugyan- 
akkor — irányító hatásukat figyelembe véve — a természetvédelem eszközei 
is lehetnek. Valamennyi tanösvény közös jellemzője azonban, hogy minden 
korosztály számára lehetőséget teremt a természet alaposabb megismerésére, 
a szabadidő hasznos és kellemes eltöltésére. 

A tanösvényeket végigjárhatjuk kirándulási programként, de sok helyen 
különböző feladatok megoldására is kínálkozik lehetőség. Amennyiben a 
szakmai oktatásban alkalmazzuk őket, a kirándulás szakmai programját épít- 
hetjük az útközben adódó látnivalókra. Azokon a tanösvényeken, ahol tájé- 
koztató táblák mellett információs füzettel is kiegészül a létesítmény, több 
ismeret és kép segítségével, a táblákon feltüntetett tömör információkon túl 
egyéb jellegzetességek is bemutathatók. 

A különböző korosztályok számára eltérő ismerettartalommal rendelkezik 
egy tanösvény. Természetesen nemcsak az iskolai oktatáshoz kapcsolódva 
lehet a tanösvényeket alkalmazni, hanem az óvodai környezeti nevelésbe is 
beilleszthetőek. Legtöbb esetben a táblák képanyagát 5-6 éves gyerekek is 
fel tudják dolgozni, és hozzá kapcsolódó feladatokat is kaphatnak, például: 

keressék meg a táblán ábrázolt növényt a terepen is, vagy fordítva; hány féle 
fát, bokrot találnak meg az ábrázoltak közül; keressenek egy-egy típusvirág- 
hoz (pillangóshoz, ajakoshoz, fészkeshez) hasonló virágokat, csoportosítsák 
a táblán látott növényeket és állatokat (természetismereti tanösvény esetén). 
A terepi foglalkozás során az óvodások esetében különösen fel kell hívni a 
figyelmet, hogy az esetleges gyüjtőmunkát a lehető legkisebb taposással, a 
meglévő ösvényeken végezzék. Katalinpusztán kimondottan az óvodás kor- 
osztálynak készült tanösvény (Legyén Te is kiserdész! — ovis élményös- 
vény), amely hazánk első ennek a korcsoportnak szánt terepi bemutatóhelye. 

Természetismereti tanösvény példájánál maradva, az általános iskolások 
az út során morfológiai megfigyeléseket tehetnek: összehasonlíthatják a ro- 
kon fajok testfelépítését, leveleit, virágait, terméseit, állatok esetén a testtá- 
jakat, végtagokat, érzékszerveket stb. Az általános iskolások határozóköny- 
vek és a tapasztalataik alapján példákat gyűjthetnek a különböző levél-, vi- 
rág- és terméstípusokra, vagy a különböző funkciójú végtagokra, szájszer- 
vekre. A gyerekek csoportosíthatják a terméseket az elterjedésük módja sze- 
rint: állatok segítségével, széllel, vízzel terjednek-e? Rokonsági csoportokba 
lehet rendezni a látott növényeket, állatokat, gombákat. 

A középiskolás korosztály figyelmét nehezebb lekötni, ezért itt különösen 
nagy szükség van a pedagógus kreativitására. A középiskolásoknak már ösz- 
szetettebb, komplex feladatokat adhatunk, ha a természetismereti tanösvény- 
látogatást tanórával, vagy egyéb ismeretszerzéssel szeretnénk összekötni: 
például a növénytársulásokkal kapcsolatosan: hány féle társulást láttak, mi- 
lyen különbségek és hasonlóságok vannak az erdőtársulások között? Ökoló- 
giai megközelítésből vizsgálhatják a szűk tűrésű és tág tűrésű fajokat, a kon- 
kurens fajokat, a populációk közötti kompetíciót, szimbiózist. Az állatok ese- 


tében megfigyelhetik a különböző fejlődési stádiumokat (rovarok, kétéltűek), 

a táplálékláncot. Hasznos és tanulságos feladat lehet a védett fajok össze- 
írása. Növényrendszertani feladatok kiadásával a diákok holisztikus szemlé- 
letét erősíthetjük: azonosítsák be az azonos rendszertani egységekbe (rendbe, 
családba) tartozó fajokat, figyeljék meg a közös morfológiai bélyegeket. 

Ahol a tanösvény témái lehetővé teszik, fontos, hogy a természetes folya- 
matok megismerésén túl az ember természetátalakító munkájáról is beszél- 
jünk. Összegyűjthetjük közösen az emberi beavatkozások nyomait, a diákok 
elgondolkodhatnak ezek hatásairól, illetve arról, milyen lenne ma a táj, ha 
nem alakítottuk volna át, nem avatkoztunk volna be a természetes folyama- 
tokba. A változásokat térképvázlaton lehet rögzíteni. Fontos, hogy egyszerre 
ne adjunk túl sok feladatot, adjunk lehetőséget a kötetlenebb nézelődésre, 
vizsgálódásra, véleményalkotásra, hiszen legtágabb célként a természethez 
való pozitív beállítottság kialakítását tűzhetjük ki. 

A tanösvények nemcsak a szervezett iskolai oktatásnak lehetnek részei, 
hanem fontos feladatuk, hogy az érdeklődő turistákat is tájékoztassák a lát- 
nivalókról, adjanak segítséget a természet megfigyelésére és hívják fel a fi- 


gyelmet a terület természeti és kultúrtörténeti értékeire. 


Ellenőrző kérdések, feladatok: 


o Állítson össze egy egész napos terepgyakorlatot középiskolás diákok szá- 


mára, amelynek feladataiba minél több tantárgy ismeretanyagát vonja be! 
o Tervezzen meg egy tanulmányi kirándulást a , fenntarthatóság jegyében"! 


o Kutatómunka: keressen példaértékű tanösvényeket Magyarországon! 


Mely tanösvényekre látogatna el diákjaival? Miért? 

